2010 թվականի դեկտեմբերի 17-ին, ժամը 11:30-ին Հայաստանի երիտասարդ իրավաբանների ասոցիացիայի Շիրակի մարզային մասնաճյուղում` Հայաստանի իրավաբանական հիմնադրամի աջակցությամբ տեղի ունեցավ Շիրակի Շահերի պաշտպանության և աջակցության ընդունարանի կողմից կազմակերպված «ՀՀ հակակոռուպցիոն ռազմավարությունը և հակակոռուպցիոն ռազմավարության իրականացման 2009-2012թթ. միջոցառումների ծրագրի իրականացումը` որպես կոռուպցիայի հաղթահարման արդյունավետ միջոց» թեմայով իրավաբանների և իրավաբան ուսանողների մարզային գիտաժողովի եզրափակիչ` բանավոր փուլը: Քանի որ ՀԵԻԱ-ի կողմից գործարկվող Շիրակի ՇՊԱԸ-ի գործունեության ուղղություններից մեկն էլ հանդիսանում է հակակոռուպցիոն կրթման առանձնահատուկ հիմնախնդիրներն ու հակակոռուպցիոն բնագավառի փորձին նվիրված միջոցառումների կազմակերպումը և աշխատանքների կատարումը, Շիրակի ՇՊԱԸ-ն կազմակերպել էր վերը նշված միջոցառումը: